Dons
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Dons, norsk-dansk slekt som stammer fra Jens Paulsen (død før 1633), antagelig fra Øst-Jylland. Slekten kom til Norge med hans sønnesønn Peder Paulsen Leth (død 1707), handelsmann i Trondheim. Hans sønn, stadsfysikus og lagmann i Trondheim, Paul Dons (1689–1748), var far til blant andre major Lorentz Dons (1728–1784) og lagmann i Trondheim, etatsråd Jens Bing Dons (1734–1802). Fra førstnevntes sønner Marcus Fredrik, Jens og Johannes stammer tre slektsgrener.
Oberstløytnant Marcus Fredrik Dons (1768–1827) var farfar til forstander ved Oslo Hospital, Johannes Albrecht Dons (1839–1921), som var far til misjonskvinnen Henrike Margrethe Dons (1874–1966), marinekaptein og Norges første flyger Hans Fleischer Dons (1882–1940) og kontorsjef Fredrik Christian Dons (1886–1953), en av initiativtagerne til speiderarbeidet i Norge.Fra justisråd Johannes Klingenberg Dons (1770–1829) stammer en dansk gren.Jens Bing Dons (1771–1823), handelsmann i Hamnvik i Ibestad, ble stamfar for en gren i Nordland. Les mer i Store norske leksikon genealogi